ইডির পক্ষ থেকে নিয়োগ দুর্নীতিতে বাতিল আরও সম্পত্তি

কলকাতা: কেন্দ্রীয় তদন্তকারী সংস্থা ইডির তরফ থেকে এসএসসি নিয়োগ দুর্নীতি মামলায় বাতিল করা হলো আরও ৮ কোটি ২০ লক্ষ টাকার সম্পত্তি! ইডির তরফে দাবি করা হয়েছে, বাতিল করা সম্পত্তিগুলি নিয়োগ মামলার দুই অভিযুক্ত নীলাদ্রি দাস এবং আব্দুল খালেকের সঙ্গে সম্পর্কিত।

কেন্দ্রীয় দুই সংস্থা ইডি এবং সিবিআই দুজনের পক্ষ থেকেই একযোগে শুরু হয়েছে নিয়োগ মামলার তদন্ত। তদন্তে নেমে ইডির প্রাথমিক অনুমান আব্দুল খালেক নিয়োগ দুর্নীতি মামলার অন্যতম এজেন্ট। অন্যদিকে , নাইসা নামে এক সংস্থার আধিকারিক ছিলেন নীলাদ্রি।

আরও পড়ুন: Aajke | শুভেন্দু একটি দুষ্টু লোক, তার মাথায় উকুন হোক

খবরের শিরোনামে উঠে আসে সংস্থা নাইসার নাম। মূলত এই সংস্থাটি নিয়োগ সংক্রান্ত পরীক্ষার দায়িত্ব সামলাত। নিয়োগ দুর্নীতি মামলার তদন্ত নেমে তদন্তকারীদের দাবি, ২০১৫ সাল থেকে নিয়োগ দুর্নীতিতে প্রত্যক্ষভাবে জড়িত ছিলেন নীলাদ্রি। তাঁর বিরুদ্ধে ওএমআর শিট বিকৃত করা এবং নম্বর অদল বদলের অভিযোগ ওঠে।

গতকাল অর্থাৎ বৃহস্পতিবার, নীলাদ্রি এবং আব্দুলের সমস্ত সম্পত্তি বাজেয়াপ্ত করা হচ্ছে বলে বিবৃতি প্রকাশ করে জানালেন ইডি। তাদের শুধুমাত্র বাংলাতেই সম্পত্তি আছে তা কিন্তু নয়, বাংলার বাইরেও রয়েছে সম্পত্তি সেগুলিও বাজেয়াপ্ত করা হয়েছে। মালদহ থেকে যেমন বিপুল পরিমাণে সম্পত্তি বাজেয়াপ্ত করা হয়েছে তেমনই উত্তরপ্রদেশের নয়ডা থেকেও বাজেয়াপ্ত করা হয়েছে সম্পত্তি।

উল্লেখ্য, এই মামলার তদন্তে আগেই ইডির তরফ থেকে বাজেয়াপ্ত করা হয়েছে ২৩০ কোটি ৬০ লক্ষ টাকার সম্পত্তি । আর এবার বাজেয়াপ্ত করা হল ৮ কোটি ২০ লক্ষ টাকার সম্পত্তি । আর সব মিলিয়ে হিসেব দাঁড়াচ্ছে ২৩৮ কোটি ৮০ লক্ষ টাকার সম্পত্তি ইতিমধ্যেই নিয়োগ দুর্নীতি মামলায় বাজেয়াপ্ত করল কেন্দ্রীয় তদন্তকারী সংস্থা ইডি।

দেখুন অন্য খবর